stanford-oval/wikipedia huggingface dataset:
ספרד באירוויזיון
הערות שוליים

↑  Eurovisión 2018: La final con Alfred y Amaia arrasa con un 43,5% y más de 7 millones de espectadores באתר formulatv.com,‏ 13 במאי 2018
↑  ג'ון קנדי אוקונר, The Eurovision Song Contest: The Official History
↑  "איטליה חוזרת לאירוויזיון", אתר האירוויזיון (באנגלית)
↑  נתן סטולרו, ‏הפורץ לבמת האירוויזיון: מפריע סדרתי, באתר ‏מאקו‏, 30 במאי 2010
| --- | --- |
בקרת זהויות :  MusicBrainz: d0288abd-7c45-4a35-b7ae-77366c0773fc
רועה ברגמסקו

| --- | --- |

 ארץ מוצא:  איטליה
 שימושים:  כלב רעייה, לוויה וביתי
 תכונות
 משקל:  זכרים: 32–38 ק"ג נקבות: 26–32 ק"ג
 גובה כתפיים:  זכרים: 60 ס"מ נקבות: 56 ס"מ
 גובה:  60 ס״מ 
 תוחלת חיים:  13–15 שנים
 אופי:  ידידותי, ערני, צייתני וסבלני עם שליטה עצמית ואיזון טובים
 תיאור:  שרירי, כבד עצמות, ראש גדול, זנב עבה ופרווה שופעת
 
רועה ברגמסקו (באיטלקית: pastore bergamasco) הוא גזע כלבים, שמקורו בהרי האלפים האיטלקיים, וקרוי על שם עמק ברגמסקה (סמוך לעיר ברגמו), שם שימש ככלב רועים.
היסטוריה

מקור הגזע הוא בכלבי הרעייה שהגיעו לאירופה עם אוכלוסיית הנוודים וצאנם. אבותיו הראשונים של הרועה ברגמסקו מצאו את שטח האלפים כאזור אידיאלי לאור שפע שטחי המרעה באזור זה. משנת 1300 נעשה שימוש בכלב זה כרועה של כבשת הברגמסקה (איט') המקומית (זן של כבשים שהתפתח באזור עמק ברגמסקה, באלפים האיטלקיים בעיקר לצורך בשר). ב-400 השנים הבאות עד שנת 1700, גזע הברגמסקו התרבה בעקבות התרחבות גידול הצאן. אולם משנת 1700 חל צמצום הדרגתי ברעיית הצאן בעקבות מגמות התיעוש באיטליה. צמצום זה כמעט הביא להכחדת הגזע, בתקופת שתי מלחמות העולם. בעקבות צמצום באוכלוסיית הגזע, ב-1890 בוצעה ההתערבות הסלקטיבית הראשונה למניעת הכחדתו של הברגמסקו על ידי המרקיז פאולו קורנג'יה (Marquis Paolo Cornaggia). באותה תקופה שמו של הברגמסקו היה עדיין "כלב ההרים" והיה נטול הכרה רשמית כגזע עצמאי. ב-1949 הוקם ההSocietà Amatori Pastore Bergamasco (ארגון למען גזע הברגמסקו) וכמה שנים מאוחר יותר זכה הגזע להכרה רשמית וניתן לו שמו - רועה ברגמסקו.
מבנה הגוף

הברגמסקו הוא כלב רועים זריז ושרירי, כבד עצמות, עם ראש גדול וזנב עבה שיורד עד מפרקי השוק האחוריים (hock (אנ')) ומתעקל מעט כלפי מעלה בסופו. בנוסף לברגמנסקו פרווה שופעת ויחודית המכסה את גופו ומגנה עליו מתלאות מזג האוויר ומנשיכות חיות טרף המנסות לפגוע בצאן. שיער הראש ארוך ומכסה את העיניים כדי להגן על עיני הכלבים מקרינת השמש באזורי המרעה ברום ההרים. הברגמסקו מאופיין בפרופיל קומפקטי, ובגוף ארוך (אורך הגוף נמדד מנקודת כתף לנקודת הישבן) ב-5–6 אחוזים מגובהו (נמדד עד השכמות).
גובה הזכרים בממוצע הוא 60 ס"מ ואילו גובה הנקבות הוא 56 ס"מ. משקל הזכרים הוא בין 32 ל-38 ק"ג בממוצע ומשקל הנקבות נע בין 26 ל-32 ק"ג.
פרווה וצבע

המאפיין החזותי הבולט ביותר של הגזע היא פרוותו הייחודית, דמוית לבד. הפרווה מורכבת משלושה סוגי שיער:
פרווה תחתונה עדינה, צפופה מכוסה שכבת שומן שנועדה לדחות מזיקים.
שערות קשות יותר וארוכות הדומות לצמר עזים.
פרווה חיצונית צמרירית.
שלושת סוגי השיער נשזרים יחד ככל שהכלב מתבגר, ויוצרים ראסטות (קצוות שיער שנקשרות ומסתלסלות זו בזו) ברוחב של 1.5-3 ס"מ. הראסטות מתחילות מעמוד השדרה ויורדות בשני צדי הגוף, גדלות כל שנה ומגיעות עד לקרקע. צבע הפרווה נע בין שחור או אפור מלא, או שילובים של אפור ושחור (לא מבריק). הצבע יכול להיות גם גוונים של חום בקצות הראסטות (כתוצאה משינוי צבע שיער ישן, ולא כצבע בסיס).
לעיתים קרובות, בעלי כלבים מגזע זה נוהגים לגזוז את פרוות הכלבים באביב, עונה בה במקור נהגו רועי הצאן לגזוז את הצאן ואת הכלבים איתם עבדו.
פרוות הגזעים המזרח אירופאיים, קומונדור ורועה מיוריטי, מורכבת בעיקר משיער מתולתל ומעט צמר. ואילו פרוות תת-הגזעים המערב אירופאיים כגון הבריארד וכלב המים הספרדי, מורכבת בעיקר מצמר. נראה שהאזור האלפיני, ביתו של רועה ברגמסקו מהווה גשר בין שתי קבוצות אלו שכן פרוות הרועה מורכבת גם מצמר וגם משיער מתולתל בפרופורציה שווה יחסית.
מאפיינים

הברגמסקו הוא גזע כלבים בעל מזג מאוזן, ידידותי, ערני, צייתני וסבלני. גזע זה מתאים ככלב שמירה, כלב לוויה וכלב משפחה. כמו כן, הברגמסקו יוצר קשר הדוק עם בעליו. התנהגות אגרסיבית או ביישנית מדי עשויה להעיד על מצוקה. כלבים מגזע זה נוטים להיות דעתנים לעיתים, ואף לתת פרשנות מעט עצמאית לפקודות הניתנות להם.
בריאות

קיים מידע בריאותי מועט. נראה כי סקר הבריאות היחיד היה סקר UK Kennel Club משנת 2004, בו היה גודל מדגם של 0 כלבים שנפטרו ו-10 כלבים חיים, מעטים מדי מכדי להסיק מסקנות כלשהן.
הברגמסקו בישראל

בישראל כיום ישנם שישה כלבים מהגזע. כמו כן, לא קיים ארגון מיוחד לגזע זה והכלבים חברים בחוג הישראלי לכלבי רועים, תחת ההתאחדות הישראלית לכלבנות.
ראו גם

כלב רועים
הערות שוליים

↑  All About the Bergamasco Sheepdog, The Spruce Pets (באנגלית)
↑  History Bergamasco Shepherd Association of Canada, Bergamasco Shepherd Association of Canada (באנגלית)
↑  Bergamasco | Breeds A to Z | The Kennel Club, www.thekennelclub.org.uk
| --- | --- |
בקרת זהויות :  NLI: 987007549404505171
עבדאללה עזאם

עבדאללה יוסף עזאם (בערבית: عبدالله يوسف عزام, 14 בנובמבר 1941 – 24 בנובמבר 1989), המכונה "שייח' עזאם" או "אבי הג'יהאד", היה טרוריסט פלסטיני ואחד ממייסדי והוגי האידאולוגיה של הטרור האסלאמיסטי הסוני הבין-לאומי במאה ה-20, מבכירי ארגון האחים המוסלמים ומייסד ארגון הטרור אל-קאעידה.
הגותו ורעיונותיו האידאולוגיים השפיעו רבות גם על החמאס.
כתבים

במשך חייו עבדאללה עזאם כתב ספרים רבים על נושא הג'יהאד, ובהם:
"הגנת אדמות האסלאם, חובתו האישית של כל מוסלמי" – אחד הספרים הכי חשובים של הג'יהאד העולמי. הוא הוצא לאור בעמאן שבירדן. השורה התחתונה של הספר היא שכל הארצות שהיו אי פעם תחת שלטון מוסלמי, חייבות לחזור להיות תחת שלטון מוסלמי באמצעות הג'יהאד (להלן תרגום הספר לאנגלית).
"הצטרפו לקרוואן" – ספר שמהווה קריאה לנוער האסלאמי לצאת למלחמה באפגניסטן.
"הסרטן האדום" – כתב פלסתר חריף נגד הקומוניזם כתופעה בין-לאומית. בספר יש פרק בעל נימה אנטישמית ובו האשמת היהודים, ובכללם הציונים, כמפיצי הקומוניזם בעולם לרבות בעולם הערבי בעידן המודרני. יצא לאור בעמאן (לא ברור באיזו שנה).
ציטוטים מובחרים

"אהבת הג'יהאד השתלטה על חיי, על נפשי, על תחושותיי, על ליבי ועל רגשותיי. אם ההתכוננות [לג'האד] היא טרור – כי אז אנו טרוריסטים. אם ההגנה על הכבוד היא קיצוניות – כי אז אנו קיצונים. אם הג'יהאד [מלחמת הקודש] נגד האויבים הוא פונדמנטליזם – כי אז אנו פונדמנטליסטים".
"אנו סבורים שעלינו להתחיל באפגניסטן לפני פלסטין, לא משום שאפגניסטן חשובה יותר מפלסטין... אלא משום שישנן כמה סיבות דוחקות להפיכתה של אפגניסטן לנקודת פתיחה [עדיפה]. סיבות אלה הן: (1) הקרבות באפגניסטן מתנהלים עדיין במלוא עוזם, והגיעו לעוצמה חסרת תקדים; (2) הנפת דגל האסלאם באפגניסטן היא כבר עובדה מוגמרת; ו-(3) המטרה ברורה: 'לרומם את דברו של אללה'".
"השהידים הם אלה שכותבים את ההיסטוריה של כל עם ועם, כי ההיסטוריה של העמים ניתנת לכתיבה רק בדם ויזע".
"החובה לא צריכה להיעלם עם הניצחון באפגניסטן, והג'יהאד יישאר חובה אישית עד שכל האדמות שהיו פעם אסלאמיות יחזרו אלינו והאסלאם ישלוט בהן שוב. לפנינו עוד פלסטין ובוכרה, לבנון וצ'אד, אריתריאה וסומאליה, הפיליפינים, בורמה, דרום תימן, טשקנט, אנדלוסיה".
"ג'יהאד ורובה בלבד, לא משא ומתן, דיונים ודו-שיח".
"הרי אני כבן תשע. 7 וחצי שנים בג'יהאד באפגניסטן ושנה וחצי בג'יהאד של פלסטין, ושאר כל הזמן אינו בעל משמעות".
לקריאה נוספת

אסף מליח ושאול שי, מכאבול לירושלים: אל-קאעידה, הג'יהאד האיסלאמי העולמי והעימות הישראלי פלסטיני, הוצאת מטר, 2009.
אסף מליח, "עבדאללה עזאם – המורה הרוחני של אוסאמה בן לאדן", הג'יהאד: שורשים אידאולוגיים, ת"א: הוצאת מרכז דיין ללימודי המזרח התיכון ואפריקה, 2012.
Hegghammer, Thomas (2020). The Caravan: Abdallah Azzam and the Rise of Global Jihad. Cambridge University Press. ISBN 978-0-521-76595-4.
הערות שוליים

↑  תומס הגהאמר, The Caravan: Abdallah Azzam and the Rise of Global Jihad, הוצאת אוניברסיטת קיימברידג', 2020, עמ' 11-12. (באנגלית)
↑  ויסמן, יצחק, "פונדמנטליזם ודמוקרטיה בשיח של האחים המוסלמים בסוריה", בתוך: מאיר חטינה ואורי קופפרשמידט (עורכים), האחים המוסלמים: חזון דתי במציאות משתנה, עמ' 133-134
| --- | --- |
בקרת זהויות :  NLI: 987007508080405171  BIBSYS: 1585570378060  BnF: cb146109609 (data)  GND: 1055980377  ISNI: 0000 0000 6658 2040  LCCN: n78034482  NKC: osa20201095032  NLA: 41740893  NTA: 151002355  RERO: 02-A013496620  SUDOC: 188176179  Trove: 1455998  VIAF: 51941424   WorldCat (עם VIAF): 51941424
מתיו ביינטון

| --- | --- |

ביינטון בפסטיבל הסרטים של גלאזגו ב-2011
 לידה:  18 בנובמבר 1980 (בן 44) סאות'אנד-און-סי, הממלכה המאוחדת 
 מדינה:  הממלכה המאוחדת 
 מקום לימודים:  רוז ברופורד קולג' 
 פרופיל ב-IMDb
 
מתיו ג'ון ביינטון (באנגלית: Mathew John Baynton; נולד ב-18 בנובמבר 1980) הוא שחקן, סופר, קומיקאי, זמר ומוזיקאי אנגלי. הוא ידוע בעיקר מהיותו אחד היוצרים וכוכבי קומדיות המצבים "האנשים הלא נכונים" ו-" Yonderland". כמו כן הוא מוכר מהשתתפותו בתוכנית המערכונים לילדים "Horrible Histories". תפקידים נוספים שלו בטלוויזיה כוללים את דינו בסדרה "גאווין וסטייסי", כריס פיט-גודארד בסדרה "מרגל", סיימון בתוכנית "פיפ שואו", והתאומים ג'יימי וינטון ואריאל קונרוי במיני-סדרה "אתה אני והאפוקליפסה".
ביוגרפיה

ביינטון נולד בסאות'אנד-און-סי שבאסקס. הוא הצעיר במשפחה בת שלושה בנים. הוא למד בבית הספר התיכון לבנים בסאות'אנד. הוא סיים תואר בהצטיינות בבית הספר למשחק Rose Bruford College of Speech and Drama, ואחר כך למד בבית הספר פיליפ גולייה בפריז. בריאיון לעיתון "מטרו" הסביר ביינטון, "החוש הטבעי שלי להופיע הגיע מכך שהייתי מצחיק את בני המשפחה שלי, תמיד נמשכתי לצד המצחיק של הדברים. קומדיה היא באמת מתגמלת".
ביוגרפיה > משחק וכתיבה

ב-2009 השתתף ביינטון בווידאו קליפ של השיר "No Kind Words" של להקת The Maccabees, לצדו של מתיו הורן.
ביינטון שיתף פעולה עם חברו ג'יימס קורדן, ששיחק לצדו בסדרה הקומית "גאווין וסטייסי" והשניים יצרו, כתבו וכיכבו בסדרה "האנשים הלא נכונים" עבור ערוץ BBC Two שעלתה לשידור בסתיו 2013. הסדרה הופקה בשיתוף חברת הולו בארצות הברית, שם שודרה לראשונה בנובמבר 2013. הסדרה בת ששת הפרקים זכתה להצלחה ביקורתית ומסחרית, הסיקוול בשני חלקים ששודר בדצמבר 2014 זכה אף הוא להצלחה.
ביינטון מוכר כאחד מכוכבי סדרת הטלוויזיה לילדים בשם "Horrible Histories", והופיע בכל חמש העונות של הסדרה כזמר, כשחקן ולעיתים ככותב. תפקידים בולטים נוספים שלו היו בדמות דינו בסדרה "גאווין וסטייסי" ובתפקיד כריס בסיטקום "מרגל" בכיכובו של דארן בויד.
יחד עם חמישה שחקני הסדרה "Horrible Histories" בוינטון הוא יוצר, כותב וכוכב הסדרה "Yonderland", סדרת פנטזיה משפחתית קומית ששודרה לראשונה בערוץ Sky1 ב-10 בנובמבר 2013. הוא כיכב עם אותה חבורה בסרט הקומי של ה-BBC "ביל שייקספיר" המבוסס באופן חופשי על חייו של ויליאם שייקספיר הצעיר. סרט ההרפתקאות הקומי מתאר את המעבר של ביל שייקספיר ללונדון כדי להגשים את חלומו ולהיות מחזאי.
ב-2013 הופיע ביינטון בפסטיבל הפרינג' של אדינבורו, וכיכב בהצגת הבכורה העולמית של המחזה "Holes" מאת טום בסדן. בקיץ 2014 שיחק שוב באותו תפקיד בהפקה מחודשת של המחזה שהועלתה בלונדון.
בסוף 2015 גילם ביינטון תפקיד כפול של ג'יימי וינטון ואחיו התאום הרשע אריאל קונרוי במיני-סדרה מסוגת דרמה קומית מדע בדיונית בשם "אתה אני והאפוקליפסה".
ב-2024 הופיע בתור אליוט וורד בסדרה המדריך לרצח לילדות טובות.
ביוגרפיה > מוזיקה

ביינטון היה חבר בלהקה Special Benny כזמר, גיטריסט ובסיסט. ב-2010 יצא אלבום הבכורה של הלהקה "Toys". עוד הופיע כסולן בשם הבמה Dog Ears. תקליט ה-EP שלו "So It Goes" יצא לאור בנובמבר 2011. והוא כולל ארבעה שירים פרי עטו.
ביוגרפיה > חיים אישיים

ביינטון נשוי להיסטוריונית הקולנוע קלי רובינסון. לבני הזוג יש בן שנולד ב-2011, ובת בשם איידה.
פרסים ומועמדויות

ב-2012 היה ביינטון מועמד לפרס Children's BAFTA לשחקן הטוב ביותר על הופעתו בעונה הרביעית של הסדרה "Horrible Histories".
ב-2013 זכה ביינטון יחד עם קורדן וטום בסדן בפרס Royal Television Society לכותב הקומדיה הטוב ביותר על הסדרה "האנשים הלא נכונים". ב-2014 היו ביינטון וקורדן מועמדים לפרס האקדמיה הבריטית לאמנויות הקולנוע והטלוויזיה באותה קטגוריה, והיו מועמדים לפרס באפט"א לטלוויזיה בקטגוריית ההופעה הקומית הגברית הטובה ביותר.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 |  | 1234 | ניל |  |
| 2008 | טלסטאר | Telstar | ניל |  |
| 2009 |  | City Rats | בריסטה |  |
| 2010 | מכאן והלאה | Hereafter | פקיד קבלה בקולג' |  |
| 2010 |  | Tooty's Wedding | אלדן | סרט קצר |
| 2010 | רוצה אותך במקום | You Instead | טייקו |  |
| 2014 |  | The Falling | מר הופקינס |  |
| 2015 | ביל שייקספיר | Bill | ויליאם "ביל" שייקספיר תפקידים שונים |  |
| 2023 | וונקה | Wonka |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 |  | Learners | הווארד | סרט טלוויזיה |
| 2008 | אפר לאפר | Ashes to Ashes | טום רובינסון | סדרת טלוויזיה (פרק אחד) |
| 2008 |  | Roman's Empire | דייבי | מיני-סדרה |
| 2008–2010 | גאווין וסטייסי | Gavin & Stacey | דינו | סדרת טלוויזיה |
| 2009 | דוק מרטין | Doc Martin | שף צעיר | בפרק "Do Not Disturb" |
| 2009 |  | Horne & Corden | תפקידים שונים | סדרת טלוויזיה |
| 2009 |  | Brave Young Men | דילן | סרט טלוויזיה |
| 2009 |  | New Town | דרין |  |
| 2009 | דוק מרטין | Doc Martin | שף |  |
| 2009–2010 | המופע של ארמסטרונג ומילר | The Armstrong & Miller Show | תפקידים שונים | סדרת טלוויזיה (2 פרקים) |
| 2009–2013 |  | Horrible Histories | תפקידים שונים | סדרת טלוויזיה |
| 2010 |  | The King Is Dead | תפקידים שונים |  |
| 2010 |  | The Fleet | סוכן מכירות |  |
| 2010 |  | The Stephen K. Amos Show | בתפקיד עצמו | מיני-סדרה |
| 2010–2012 | פיפ שואו | Peep Show | סיימון | סדרת טלוויזיה (4 פרקים) |
| 2011 | הפרומס | BBC Proms | תפקידים שונים | בפרק "Horrible Histories Big Prom Party" |
| 2011–2012 | מרגל | Spy | כריס פיט-גודארד |  |
| 2013–2014 | האנשים הלא נכונים | The Wrong Mans | סם פינקט | סדרת טלוויזיה |
| 2013–2016 |  | Yonderland | תפקידים שונים | סדרת טלוויזיה |
| 2014 |  | Blandings | פונגו טוויסטלטון | בפרק "Throwing Eggs" |
| 2015 | אתה, אני והאפוקליפסה | You, Me and the Apocalypse | ג'יימי / אריאל | תפקיד ראשי; 10 פרקים |
| 2016–היום | בוב הבנאי | Bob the Builder | רולנד (דיבוב) | סדרת טלוויזיה (3 פרקים) |
| 2016 |  | Drunk History | תפקידים שונים |  |
| 2017 | בתוך מס' 9 | Inside No. 9 | טד | בפרק "Diddle Diddle Dumpling" |
| 2017 |  | Quacks | ויליאם | סדרת טלוויזיה |
| 2018 | יריד ההבלים | Vanity Fair | ביוט קרולי | מיני-סדרה |
| 2018–2020 | נפרדנו כך | The Split | רקס פופ | סדרת טלוויזיה; 5 פרקים |
| 2019–2023 | רוחות רפאים | Ghosts | תומאס ת'ורן | תפקיד ראשי (5 עונות); 35 פרקים |
| 2023 | תעלומת הבלש החובב (אנ') | Murder Is Easy | ד"ר תומאס | 2 פרקים |
| 2024 | המדריך לרצח לילדות טובות | A Good Girl's Guide to Murder | אליוט וורד | תפקיד ראשי; 6 פרקים |
הערות שוליים

↑  "Cal McCrystal".
↑  "Mathew Baynton: We couldn't have asked for The Wrong Mans to go any better". Metro. 20 נוב' 2013. נבדק ב-20 נוב' 2013. {{cite news}}:  (עזרה)
↑  "BBC Two announces new comedy, The Wrong Mans". BBC Media Centre. 9 אוק' 2012. נבדק ב-10 אוק' 2012. {{cite news}}:  (עזרה)
↑  "BBC, Hulu team on James Corden laffer". Variety online. 9 אוק' 2012. נבדק ב-10 אוק' 2012. {{cite news}}:  (עזרה)
↑  "Corden Hints at Second Series of The Wrong Mans". Digital Spy. 31 באוקטובר 2013. {{cite web}}:  (עזרה)
↑    Naomi West, ‏How Horrible Histories grew up to be a hit comedy show, The Telegraph, 25 May 2010
↑  "Stars of Horrible Histories to make Shakespeare film". BBC Media Centre. 22 במרץ 2013. נבדק ב-26 ביולי 2013. {{cite news}}:  (עזרה)
↑  "Bill: production details". British Comedy Guide. נבדק ב-12 בפברואר 2014. {{cite web}}:  (עזרה)
↑  Williams, Holly (13 בספטמבר 2015). "Mathew Baynton interview". The Independent. {{cite web}}:  (עזרה)
↑  "Winners Announced at RTS Programme Awards 2013". Royal Television Society. 18 במרץ 2014. נבדק ב-25 במרץ 2014. {{cite web}}:  (עזרה)
↑  "Television Craft in 2014". BAFTA website. 24 במרץ 2014. נבדק ב-25 במרץ 2014. {{cite web}}:  (עזרה)
↑  "Television Awards: Nominations Announced". BAFTA press release. 7 באפריל 2014. נבדק ב-9 באפריל 2014. {{cite web}}:  (עזרה)
| --- | --- |
בקרת זהויות :  GND: 1070233617  ISNI: 0000 0001 3382 1081  LCCN: no2012127324  MusicBrainz: df372b9d-8cc4-407e-8931-7e3170a2fe27  NKC: xx0328812  SUDOC: 244064709  VIAF: 261240322   WorldCat (עם VIAF): 261240322
תסמונת שלפוחית השתן הכאובה

| --- | --- |

כיב על-שם האנר, שקיים בחלק מהמקרים של התסמונת
 שמות נוספים:  תסמונת השלפוחית הכאובה, דלקת אינטרסטיציאלית של שלפוחית השתן, דלקת בין רקמתית של השלפוחית, IC/BPS
 תחום:  אורולוגיה
 מיקום אנטומי:  שלפוחית השתן
 שכיחות:  0.5% מהאוכלוסייה
 קישורים ומאגרי מידע
 eMedicine:  2055505 
 DiseasesDB:  30832
 MeSH:  D018856
 סיווגים
 ICD-10:  N30.1
 ICD-11:  GC00.3
 
תסמונת שלפוחית השתן הכאובה (באנגלית: Painful Bladder Syndrome), ידועה גם כדלקת אינטרסטיציאלית של שלפוחית השתן (Interstitial Cystitis), היא תסמונת של כאב כרוני בשלפוחית השתן וברצפת האגן מגורם לא ידוע. התסמינים העיקריים הם כאב אגן, דחיפות ותכיפות בהטלת שתן, הטלת שתן לילית, כאב במגע באזור השלפוחית, וכאב בעת קיום יחסי מין. רבות מהסובלות מתסמונת שלפוחית השתן הכאובה סובלות גם מאיכות חיים ירודה, דיכאון, תסמונת המעי הרגיז ופיברומיאלגיה.
שכיחות התסמונת באוכלוסייה המערבית היא 0.5%, והיא נפוצה יותר בקרב נשים (ביחס נשים 1:9 גברים). הגיל הממוצע להופעת התסמינים הוא 42 שנה, אך בשל מורכבות האבחנה ומודעות נמוכה בקרב המטפלים האבחנה נעשית באיחור ממוצע של 7 שנים.
תסמינים

התסמינים של תסמונת שלפוחית השתן הכאובה משתנים במידה רבה בין חולה לחולה, וגם אצל חולה מסוימת הם עשויים להשתנות מעת לעת. התסמינים עשויים להשתנות מיום ליום או להישאר קבועים במשך חודשים או שנים ואז להרגע באופן ספונטני, עם טיפול או בלעדיו.
התסמינים כוללים:
כאב או חוסר נוחות בבטן התחתונה, אשר עשויים להחמיר ככל ששלפוחית השתן מתמלאת, עם הקלה לזמן קצר עם ריקון השלפוחית.
אי נוחות או תחושת צריבה בעת הטלת שתן.
תכיפות או דחיפות בהטלת שתן. בעוד שאדם בריא משתין 4–7 פעמים ביום, חולים בתסמונת שלפוחית השתן הכאובה עשויים להשתין עד 40 פעמים במהלך היום והלילה.
כאב, תחושת שריפה וצריבה, תחושת לחץ או רגישות בשלפוחית השתן, בשופכה, בפות, בנרתיק או ברקטום.
כאב בשרירי רצפת האגן, הבטן התחתונה והגב התחתון.
כאב בקיום יחסי מין שעשוי להמשך מספר ימים.
כיבים, פצעים או דימום בשלפוחית השתן.
בקרב נשים לפני גיל המעבר, יכולה להיות החמרה בזמן הווסת. במהלך היריון, חלק מהחולות חוות הקלה מוחלטת בטרימסטר השני והשלישי.
בין 50% ל-87% מהחולות בתסמונת מציגות גם הפרעה היפרטונית ברצפת האגן המקושרת להפרעה בהתרוקנות. 25% מהחולות בתסמונת שלפוחית השתן הכאובה סובלות גם מווסטיבוליטיס או וולוודיניה. סקירה של מחקרים על נשים עם כאבי אגן כרוניים העלתה ש-48% מהן סובלות הן מאנדומטריוזיס והן מתסמונת שלפוחית השתן הכאובה.
גברים מדווחים פחות על כאבים באזור הפרינאום ויותר על רגישות מעל עצם החיק. לעיתים קרובות יראו גרנולציה בציסטוסקופיה של גברים עם תסמונת שלפוחית השתן הכאובה, אך הממצא לא ספציפי מספיק לצורך אבחנה. ייתכן שכיבים נפוצים יותר בקרב גברים עם התסמונת.
ההתמודדות עם התסמונת מעלה את הסיכוי לפתח דיכאון, חרדה, הפרעות שינה ואיכות חיים ירודה.
גורמים אפשריים

הגורם לתסמונת שלפוחית השתן הכאובה אינו ידוע, וסביר שמדובר בתוצר של מספר גורמים שונים. תיאוריה אחת מקשרת את תאי הפיטום בשריר שלפוחית השתן או בשכבות הריריות שלה כפתוגן עיקרי. תיאוריה אחרת קשורה לליקוי בשכבת הגליקוזאמינוגליקן בקרום הרירי של שלפוחית השתן, שהופך אותו לחדיר יותר לרעלים. אפשרויות נוספת הן זיהום שמקורו בנגיף או בקטריה שקשה לזהות, או יצור של חומר טוקסי בשתן. לפי תיאוריה אחרת, מדובר ברגישות יתר עצבית או דלקת ברמה המקומית של שלפוחית השתן או חוט השדרה. ייתכן שהתסמונת נובעת מבעיה בתפקוד שרירי רצפת האגן או הפרעת השתנה פונקציונלית. תיאוריה נוספת היא שמדובר בסוג של מחלה אוטואימונית.
על אף שהתסמונת לא נחשבת לתורשתית, מחקר של אוניברסיטת מרילנד משנת 2005 מעלה אפשרות של מרכיב גנטי. שכיחות התסמונת עולה אצל נשים שעברו ניתוחים גינקולוגיים ו/או שיש להן היסטוריה של זיהומים בדרכי השתן. חולות בתסמונת מדווחות פי 10–12 על בעיות בשלפוחית השתן בילדותן.
תסמונת שלפוחית השתן הכאובה מקושרת למחלות כרוניות ומצבים אוטואימוניים שונים, ביניהם מחלות מעי דלקתיות, זאבת, תסמונת המעי הרגיז, פיברומיאלגיה, תסמונת התשישות הכרונית, וולודיניה, רגישות אטופית ומחלות אוטואימוניות.
אבחון

האבחנה מבוססת בדרך כלל על התסמינים לאחר שלילת מצבים אחרים. הבדיקות הבסיסיות הן תשאול המטופלת על התסמינים וההיסטוריה שלה, בדיקה גופנית, ובדיקות מעבדה לשלילת מצבים אחרים. על התסמינים להימשך לפחות שישה שבועות עם תרבית שתן שלילית. בין הבדיקות המומלצות על ידי האיגוד האמריקאי לאורולוגיה: בדיקה גופנית של הבטן והאגן, הערכה נוירולוגית לשלילת בעיה נוירולוגית סמויה, בדיקת שתן ותרבית שתן. אם יש חשד לזיהום, אפשר לנסות טיפול באנטיביוטיקה ובחינת השפעתה על התסמינים. בהתאם לתסמינים, לעיתים תהיה התייעצות רב-תחומית: גסטרואנטרולוגיה, נוירולוגיה, ראומטולוגיה, גינקולוגיה ומומחי כאב. ייתכן שיערכו בדיקות נוספות, כגון אורודינמיקה או ציסטוסקופיה. בציסטוסקופיה ניתן לראות פצעים דלקתיים, כיבי האנר או גלומרולציות (דימומים נקודתיים), ולעיתים תילקח ביופסיה משלפוחית השתן בהתאם לממצאים.
מצבים אחרים שיכולים להציג תסמינים דומים כוללים את תסמונת השלפוחית הרגיזה, דלקת בדרכי השתן, זיהומים המועברים במגע מיני, אבנים בכליות, סרטן שלפוחית השתן, דלקת הערמונית (פרוסטטיטיס) אצל גברים, אנדומטריוזיס אצל נשים.
טיפול

אין תרופה לדלקת אינטרסטיציאלית של שלפוחית השתן והטיפול מיועד להקלה בתסמינים. בדרך כלל יש צורך לשלב מספר אפשרויות טיפוליות.
טיפול > טיפולים לא תרופתיים

אימון שלפוחית השתן יכול לסייע בהפחתת התכיפות במתן שתן. לרגישות ברצפת האגן ניתן להיעזר בטכניקות פיזיותרפיה מתאימות; יש להימנע מתרגילי חיזוק של רצפת האגן כגון תרגילי קיגל. על אף שאין הוכחה מדעית לקשר בין תזונה לדלקת אינטרסטיציאלית של שלפוחית השתן, יש שמדווחים על שיפור בתסמינים כאשר נמנעים ממזונות מסוימים, כגון עגבניות, שוקולד, פירות הדר ותיבול חריף, וממשקאות שמכילים אלכוהול או קפאין. התסמינים עלולים להחמיר במצבי דחק, לכן טכניקות ניהול לחצים עשויות לעזור.
טיפול > תרופות במתן דרך הפה

תרופות נוגדות דיכאון טריציקליות במינונים נמוכים מרגיעות את שלפוחית השתן ומפחיתות שחרור נוירוכימיקלים שגורמים לכאבים ודלקת בשלפוחית השתן, וכן משפרות את איכות השינה. אלמירון (pentosan polysulfate) מטפלת ברירית שלפוחית השתן במטרה להפחית דימומים, דלקת וכאב. גם אנטיהיסטמינים יכולים לסייע להקלה על דלקת בשלפוחית השתן ועל כאבים ותכיפות בהטלת שתן. ציקלוספורין עשויה לעזור לכיבים על-שם האנר. להקלה על כאבים שימוש במשככי כאבים - נוגדי דלקת שאינם סטרואידים (NSAID), אופיואידים בשילוב עם פרצטמול, וקנאביס רפואי, שכן קיימים קולטנים קנבינואידיים בשלפוחית השתן.
טיפול > שטיפות של כיס השתן

בהליך זה מוכנסות תרופות ישירות לשלפוחית השתן על ידי צנתר. בדרך כלל מתבצע ההליך על ידי רופא, אך בחלק מהמקרים ניתן ללמוד ולבצע את השטיפות באופן עצמי בבית. התרופות המקובלות הן DMSO (דימתיל סולפוקסיד), הפרין ו/או לידוקאין. נעשים מחקרים על תרופות נוספות, כגון BCG וחומצה היאלורונית (Cystistat), אך הן עוד לא זמינות לציבור הרחב.
טיפול > פרוצדורות רפואיות

באמצעות ציסטוסקופיה תחת הרדמה כללית והרחבת השלפוחית בלחץ נמוך למשך זמן קצר (hydrodistension) ניתן לבחון את מצב שלפוחית השתן, לטפל בכיבים אם נמצאו ולהקל על התסמינים האחרים. זריקות Intradetrusor onabotulinumtoxin A עשויות לעזור בהקלה על התסמינים ובשיפור איכות החיים. בכיבי האנר מטפלים בצריבה חשמלית (fulguration) ו/או הזרקות טריאמצינולון (triamcinolone).
אפשרות נוספת היא גירוי עצבי אלקטרוני (neuromodulation) אשר שולח פולסים חשמליים קלים לעצבים בגב התחתון.
ניתוח נעשה רק במקרים מסוימים כאמצעי אחרון. בדרך כלל הוא כרוך בהסרת שלפוחית השתן ויצירת חדשה באמצעות רקמת מעי.
ראו גם

תסמונת השלפוחית הרגיזה
הערות שוליים

↑  קובי סתיו ואריה לינדנר, תסמונת שלפוחית השתן הכאובה – כדאי להכיר..., הרפואה 150(1), 2011
1 2 3 4 5 6 7 8 9 10  תסמונת שלפוחית השתן הכאובה-Painful Bladder Syndrome – PBS\Interstitial Cystitis = IC, באתר העמותה לקדום המודעות לתסמונות ומחלות שלפוחית השתן
1 2 3  Bladder pain, Office on Women's Health, U.S. Department of Health & Human Service
↑  Mauro Cervigni, Franca Natale, Gynecological disorders in bladder pain syndrome/interstitial cystitis patients, International Journal of Urology: Official Journal of the Japanese Urological Association 21 Suppl 1, 2014-04, עמ' 85–88 doi: 10.1111/iju.12379
1 2 3 4 5 6 7 8  Clemens JQ, Erickson DR, Varela NP, Lai HH, Diagnosis and treatment of interstitial cystitis/bladder pain syndrome, Journal of Urology 208(1), 2022, עמ' 34-42
1 2  Definition & Facts of Interstitial Cystitis, NIH, ‏July 2017
1 2 3  Eric S Rovner, MD, Interstitial Cystitis: Practice Essentials, Background, Pathophysiology, Medscape, Aug 19, 2022
↑  גירוי עצבי אלקטרוני, באתר העמותה לקדום המודעות לתסמונות ומחלות שלפוחית השתן
| --- | --- |
בקרת זהויות :  NLI: 987007546548205171  NKC: ph168770 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תסמונת שלפוחית השתן הכאובה".
הכלאה לאחור

הכלאה לאחור היא סוג של מניפולציה מלאכותית לרבייה של בעלי חיים מבויתים במטרה ליצור מחדש בעלי חיים בעלי תכונות חיצוניות (פנוטיפ) הדומות לאלה שהתקיימו אצל אבותיהם שנכחדו. למרות שפעילות של הכלאה לאחור אכן יכולה "ליצור" בעל חיים הדומה בתכונותיו החיצוניות, מתקיים באותה נישה אקולוגית ואף דומה במספר מאפיינים גנטיים לאלה של אבותיו, הרי שמאגר הגנים המקורי של בעל החיים שנכחד אינו ניתן לשחזור.
למעשה, הכלאה לאחור אינה יוצרת מחדש את בעל החיים שהוכחד אלא לכל היותר בעל חיים המזכיר בחלק ממאפייניו החיצוניים את אבותיו.